ការសំភាសន៍របស់យ៉ែម សុមុន្នី

ក៖អ្នកដែលសំភាសន៍ឈ្មោះ គង់ សីហា ខ៖អ្នកដែលត្រូវបានគេសំភាសន៍ឈ្មោះយ៉ែម សុមុន្នី

ក៖ បាទបងសូមជំរាបសួរ! សម្រាប់ថ្ងៃហ្នឹងដែលបងបានផ្ដល់ឱកាសដើម្បីអោយញ៉ុំបានមកធ្វើការសម្ភាសន៏ដល់បងអញ្ជឹងណាបង។

ខ៖ បាទ!។

ក៖ ហើយមួយនេះគឺជាពរជ័យមួយសម្រាប់ក្រុមគ្រូសារបងនៅថ្ងៃអនាគត់ ដើម្បីអោយពួកគេអាចបាន​អឹល...កូនចៅបងនៅពេលដែរគាត់ចង់ដឹងអំពីជីវប្រវត្តិឪពុកម្តាយគាត់ គាត់អាចចូលមើលតាមវេបសាយរបស់ពួកយើងបាន។ ហើយកម្មវិធីមួយនេះគឺធ្វើឡើងដោយសាលានៅសហរដ្ឋអាមេរិកណាបង ដែលហៅថា BYU ណាបងដោយពួកគាត់ធ្វើកម្មវិធីមួយនេះកើតឡើងដើម្បីជួយយើងទាំងអស់គ្នាដើម្បីចង់ចាំជីវប្រវត្តិឪពុកម្តាយ ជីដូនជីតារបស់យើងអញ្ជឹងណាបង។

ខ៖ បាទ!។

ក៖ បាទ! ហើយសម្រាប់ញ៉ុំ..ឈ្មោះថា គង់ សីហា ជាអ្នកធ្វើការសម្ភាសន៍ដល់បង ហើយសម្រាប់បងបងឈ្មោះអីដែរ?

ខ៖ ញ៉ុំឈ្មោះយ៉ែម សុមុន្នី​។

ក៖​យ៉ែម សុមុន្នី។ ហើយថ្ងៃហ្នឹងគឺជាថ្ងៃទី ០៦ខែ០៨ ឆ្នាំ២០១៦ ហើយបងអាចប្រាប់ពីទីតាំងទីកន្លែងដែលយើងធ្វើការសម្ភាសន៍ហ្នឹងបានទេ?

ខ៖ នៅផ្ទះខ្ញុំនៅភូមិ សន្សំកុសល២ សង្កាត់បឹងទំពន់ ខណ្ឌស្ទឹងមានជ័យ ក្រុងភ្នំពេញ។

ក៖​ភ្នំពេញ! ណាបងណាស់! បាទប្រសិនបើញ៉ុំសម្ភាសន៍ចប់ហើយសម្លេងបងពួកញ៉ុំសូមដាក់ក្នុងវេបសាយសាលាពួកយើងបានទេបង?

ខ៖បាន! អាចដាក់បាន។

ក៖បានណាបងណ៎! បាទអី...ហឺល..អញ្ជឹងបងជាមុនដំបូងញ៉ុំចង់ស៊ុំសួរសំណួរបងខ្លះៗថាបងមានឈ្មោះហៅក្រៅពីឈ្មោះបងរាល់ថ្ងៃហ្នឹងទេ?

ខ៖អត់មានទេ!។

ក៖ អត់មានទេ! អញ្ជឹងបងអាចសូមប្រាប់ឈ្មោះពេញរបស់បងបានទេបង?

ខ៖ញ៉ុំឈ្មោះយ៉ែម សុមុន្នី។

ក៖យ៉ែម សុមុន្នីបងណ៎ បាទបងរាល់ថ្ងៃបងនៅទីនេះនៅជាមួយក្រុមគ្រួសាររបស់បងតែប៉ុណ្ណឹង ឬក៏ក្រុមគ្រួសារឪពុកម្តាយដែរ?

ខ៖សព្វថ្ងៃរស់នៅជាមួយក្រុមគ្រួសារ ឪពុកម្តាយ។

ក៖ឪពុកម្តាយដែលបងណ៎។

ខ៖មានគ្នាច្រើន។

ក៖មានគ្នាច្រើន! បាទបង ហើយញ៉ុំចងសួរសំនួរបងខ្លះបន្ថែមទៀតថាអឹល...បងកើតនៅថ្ងៃ ខែ ឆ្នាំណាដែរបង?

ខ៖កើតនៅថ្ងៃទី ១១ខែកុម្ភៈឆ្នាំ១៩៨០។

ក៖៨០ណាបងណ៎! ហើយអឹល..បងកើតទីកន្លែងកំណើតបងវិញនៅណាវិញដែរបង?

ខ៖ទីកន្លែងកំណើតនៅភូមិ ណង់ស្រៃ ឃុំតាភេម ស្រុកត្រាំកក់ ខេត្តតាកែវ​។

ក៖ខេត្តតាកែវបងណ៎! បាទហើយសម្រាប់បងអីឡូវហ្នឹងមានអាយុប៉ុន្មានហើយបង?

ខ៖អីឡូវអាយុ៣៦ឆ្នាំ។

ក៖៣៦ ហើយចុះបើគិតជាឆ្នាំសត្វវិញឆ្នាំអីគេ?

ខ៖អឹល...សត្វពពែ។

ក៖សត្វពពែបងណ៎! បាទបងហ្នឹងហើយ ហើយអឹល..បងដែររៀនភាសាផ្សេងក្រៅពីភាសាខ្មែរបង?

ខ៖ធ្លាប់រៀន ភាសាអង់គ្លេស​ ភាសាបារាំង ភាសាថៃ។

ក៖ហើយភាសាណាដែលបងចេះនិយាយច្រើនជាងគេ?

ខ៖ច្រើនជាងគេភាសាអង់គ្លេស។

ក៖អញ្ជឹងហ៎ ចុះហេតុអីបានជាភាសាពីរទៀតបងអត់សូវចេះនិយាយ?

ខ៖ដោយសារអត់បានអនុវត្តន៏អីច្រើន រៀននៅសាលារដ្ឋ។

ក៖បាទបង ហើយអឹល...អញ្ជឹងអឹល...សម្រាប់បងឆ្លងនៃការរាបអាពាហ៏ពិពាហ៏មែនទេបង?

ខ៖បាទ...!។

ក៖ហើយពេលអាពាហ៏ពិពាហ៏បងរៀបការតាំងពីឆ្នាំណាដែរបង?

ខ៖ញ៉ុំរៀបការនៅថ្ងៃទី០៦ខែ១១ឆ្នាំ២០០៤។

ក៖២០០៤ ណាបងណ៎។

ខ៖បាទ!។

ក៖សម្រាប់មកដល់អីឡូវហ្នឹងប៉ុន្មានឆ្នាំហើយបង?

ខ៖អីឡូវ១២ឆ្នាំហើយ។

ក៖១២ឆ្នាំ!ហើយអឹល...គ្រួសារបងឈ្មោះអីដែលបង?

ខ៖ឈ្មោះភួង រតនា។

ក៖ភួង រតនា!ហើយសម្រាប់បងតាំងពីការហ្នឹងបងមានកូនប៉ុន្មានអ្នកហើយ?

ខ៖អីឡូវមានកូន៣នាក់ ប្រុស០១ ស្រី០២។

ក៖បងអាចជួយរៀបរាប់ឈ្មោះពួកគាត់ពេញនិងអាយុផងបានទេបង?

ខ៖អឹល...កូនទី០១ ឈ្មោះយ៉ែម មុន្នីរតនៈ អាយុ១០ឆ្នាំ។ ទី០២ឈ្មោះយ៉ែម មុន្នីរចនា អាយុ០៦ឆ្នាំ១០ខែ។ ទី០៣ឈ្មោះយ៉ែម មុន្នីអេលីហ្សា​ អាយុ០៤ឆ្នាំ២ខែ។

ក៖អូរ..ឈ្មោះពិរោះរបស់កូនពៅ! អញ្ចឹងបានថាបងការបាន០២ឆ្នាំបងមានកូនបងណ៎។

ខ៖បាទ។

ក៖ហើយអឹល..ញ៉ុំចង់សួរសំណួរមួយទៀតថាពេលបងរៀបអាពាហ៏ពិពាហ៏ដោយឪពុកម្ដាយបងទុកដាក់អោយបងឬក៏រៀបការតាមចិត្តរបស់បង?

ខ៖រៀបការដោយសារស្គាល់ពីរនាក់ប្តីប្រពន្ធ ហើយអឹល...បានស្រលាញ់គ្នាក៏ទៅប្រាប់ឪពុកម្តាយ ឪពុកម្តាយរៀបការអោយ។

ក៖អូរ...បាទបងចុះនៅពេលដែលបងរៀបអាពាហ៏ពិពាហ៏ហ្នឹង បងមានអឹល...បានជូនបណ្ណាការដល់បងស្រីទេ?

ខ៖បាន។

ក៖ជូនប៉ុន្មានដែរ?

ខ៖អឹម...តិចតួចហាស៎...។

ក៖បង្គាប់ប៉ុន្មានអាចប្រាប់បានទេ?

ខ៖ហាស៎...អត់បានទេ!។

ក៖អត់បាន។​អត់អីទេបងហ្នឹងហើយ អញ្ចឹងញ៉ុំចងសួរបន្ថែមទៀតថាពេលដែលបងអឹល.. បងអាចជួយប្រាប់ញ៉ុំបន្ថែមអំពីការទំនាក់ទំនងរវាងបងប្រុស​និងបងស្រីបានទេ? នៅពេលដែលបងមុនរៀបការអញ្ចឹងណ៎ ហេតុអីបានមានអាពាហ៏ពិពាហ៏ហ្នឹងកើតឡើង?

ខ៖ដោយសារញ៉ុំជាសមាជិកព្រះវិហារ បន្ទាប់មកញ៉ុំបានស្គាល់មុខគ្នាប្រហែលជាពីរឆ្នាំហើយ ប៉ុន្តែស្គាល់មុខ តែនៅថ្ងៃមួយនៅពេលញ៉ុំបានទៅvisitorទៅទិញGament ហើយបានជួបគាត់។

ក៖បាទ!។

ខ៖ហើយនិយាយជាមួយគាត់បានច្រើនតិច បន្ទាប់មកបានសុំលេខទូរស័ព្ទដើម្បីផ្ញើMessage ជាមួយគ្នា ហើយបន្ទាប់មកបានទាក់ទងនិយាយទូរស័ព្ទជាមួយគ្នា ទៅដើរលេងជាមួយគ្នាដើម្បីស្គាល់ចិត្ត ហៃប្រហែលជាបួនប្រាំថ្ងៃមកយើងបាន ដូចជាអារម្មណ៏យើងត្រូវាគ្នាយើងបានប្រាប់គ្នាទៅវិញទៅមកថាស្រលាញ់ ហើយមួយខែក្រោយមកបានឪពុកម្តាយរៀបការអោយ។

ក៖អឹល...អញ្ជឹងបានន័យថាបងគ្រាន់តែប្រាប់គ្នាថាស្រលាញ់គ្នាភ្លាម១ខែបងរៀបការតែម្ដង។

ខ៖ហ្នឹង!។

ក៖លឿនណាស់ណ៎បងណ៎។

ខ៖កាលពេលជួបគ្នានៅថ្ងៃទី១០ ខែ១០។

ក៖បាទ!។

ខ៖ហើយនៅថ្ងៃទី០១ខែ១០ បន្ទាប់មកនៅថ្ងៃទី០៦ខែ១១រៀបការ។

ក៖អូរ....លឿនណាស់បងណ៎! ហើយពេលបងរៀបការហ្នឹងរៀបការជាប្រពៃណីខ្មែរយើងឬក៏រៀបការជារបៀបយ៉ាងម៉ិច?

ខ៖ជាដំបូងយើងរៀបការនៅផ្ទះហ្នឹងជាប្រពៃណីខ្មែរពេលព្រឹកហែរជំនូន ហើយហ្នឹងកាត់សក់អីទៅរហូតដល់ម៉ោង១២ចប់ ម៉ោង០១យើងទៅព្រះវិហារបានរៀបការនៅព្រះវិហារដែលមានអ្នកភារកម្ម និងសមាជិកជាច្រើនចូលរួម។ បន្ទាប់ពីយើងរៀបការនៅព្រះវិហារចប់ យើងបាន ម៉ោង០៤យើងទៅហាងដើម្បីទទួលភ្ញៀវជាច្រើនដែលបានមកចូលរួមពិធីរៀបការហ្នឹង។ ហើយបន្ទាប់ពីនោះនៅថ្ងៃច័ន្ទឡើងពេលយើងការថ្ងៃសៅរិ៏ ថ្ងៃអាទិត្យបន្ទាប់មកថ្ងៃច័ន្ទ យើងបានធ្វើដំណើរទៅទីក្រុងហុងកុង ដើម្បីផ្សារភ្ជាប់ជាមួយគ្នា។

ក៖អូរ....ហើយបងទៅហុងកុងនុងរយៈពេលប៉ុន្មានថ្ងៃដែរ?

ខ៖រយៈពេលប្រាំថ្ងៃ។

ក៖ប្រាំថ្ងៃ..សប្បាយទេបង?

ខ៖សប្បាយខ្លាំង ហាស៎...។

ក៖អញ្ជឹងពេលដែលបងទៅដល់ហុងកុងបងបានដើរលេងម្ដុំណាខ្លះ?

ខ៖បានដើរលេងទៅអី...ម៉ុងកុក ទៅម៉លWhatfestivalmal ទៅលើកំពូលភ្នំ។

ក៖បាទ!។

ខ៖ហើយបានជិះទឹកឆ្លងtram ឆ្លងទៅលើភ្នំទៀត ហើយបានទៅច្រើនកន្លែងច្រើនដែរ។

ក៖អញ្ជឹងពេលបងអញ្ជើញទៅហុងកុងនុងបងទៅប៉ុន្មាននាក់ដែរបងឬក៏ទៅតែ២នាក់ប្តីប្រពន្ធទេ?

ខ៖ទៅតែ២នាក់ប្ដីប្រពន្ធ។

ក៖បាទបង! ហៃ...អឹល...សម្រាប់បងវិញបងមានក្រុមគ្រួសារប៉ុន្មាននាក់ដែរបង?

ខ៖សម្រាប់ញ៉ុំផ្ទាល់មានបងប្អូន០៧នាក់។ ប្រុស០៤នាក់ ស្រី០៣នាក់។

ក៖បងអាចជួយរៀបរាប់ឈ្មោះពួកគាត់មួយៗអោយញ៉ុំបានទេ? ហើយបន្ទាប់មកអាចប្រាប់អាយុផងដែរ។

ខ៖អឹល...ញ៉ុំឈ្មោះយ៉ែម សុមុន្នីជាបងគេ អាយុ៣៦ឆ្នាំ។ ប្អូនប្រុសទី០២ ឈ្មោះយ៉ែម សុម៉ានិត អាយុ៣៤ឆ្នាំ។ ប្អូនស្រីទី០៣ឈ្មោះយ៉ែម សុភារី អាយុ៣២ឆ្នាំ។ ប្អួនស្រីទី ប្អូនទី០៤ឈ្មោះយ៉ែម សុភារដ្ឋ អាយុ៣០ឆ្នាំ។ ទី០៥ឈ្មោះយ៉ែម សីលា អាយុ២៨ឆ្នាំ។ ទី០៦យ៉ែម សុនិតា អាយុ២៦ឆ្នាំ។ ហើយទី០៧ឈ្មោះយ៉ែម សុភារុណ អាយុ២៤ឆ្នាំ។ ទាំងអស់គ្នារំលងគ្នាពីៗឆ្នាំទាំងអស់។

ក៖បាទបង! ហើយអឹល...ពួកគាត់នៅម្ដុំណាដែលបងអីឡូវហ្នឹង។

ខ៖មានប្អូនស្រីទី០៣ឈ្មោះយ៉ែម សុភារីនៅស្រុកកំនើតនៅភូមិអង្គសោម ឃុំអង្គសោម ស្រុកត្រាំកក់​ ខេត្តតាកែវ។ ហើយប្អូនពៅឈ្មោះយ៉ែម ភារុណរស់នៅជាមួយប្អូនស្រីទី០៣។ ហើយមានប្អូនប្រុស០១នៅខេត្តស្វាយរៀងដែលធ្វើការនៅទីនោះក្រុងបាវិត។ ហើយប្អូនស្រីមួយទៀតនៅស្រុកកំណង់រោង ខេត្តស្វាយរៀងដែលឈ្មោះយ៉ែម សុភារដ្ឋ ។ ហើយប្អូនប្រុសម្នាក់ធ្វើជានាយកវិទ្យាល័យសោខៈគិរី ខេត្តបាត់ដំបងឈ្មោះយ៉ែម សុម៉ានិត។

ក៖អូរ...ហេតុអ្វីបានជាបងមកនៅភ្នំពេញតែម្នាក់ឯង?

ខ៖ញ៉ុំមានប្អូនស្រីមួយទៀតនៅភ្នំពេញឈ្មោះយ៉ែម សុនិតា។

ក៖អញ្ជឹងហ៎!។

ខ៖បាទ!។

ក៖អញ្ជឹងហេតុអីជាពីរនាក់បង បងនិតាអាចជ្រើសរើសមកនៅភ្នំពេញវិញ?

ខ៖ដោយសារពេលយើងធ្វើការនៅភ្នំពេញយើងមានក្រុមគ្រួសារនៅទីនេះ។ អញ្ជឹងទៅយើងមានការងារនៅភ្នំពេញ យើងរស់នៅជាមួយគ្នានៅភ្នំពេញ។

ក៖អូរ...អញ្ជឹងសម្រាប់បងនៅភ្នំពេញប៉ុន្មានឆ្នាំហើយបង?

ខ៖ញ៉ុំរស់នៅឆ្នាំ១៩៩៩រហូតដល់សព្វថ្ងៃអឹល...៩៨ រហូតដល់អីឡូវ១៧ឆ្នាំ។

ក៖បាទ! យ៉ាងម៉េចបានបងសម្រេចចិត្តមកនៅភ្នំពេញរហូតដល់១៧ឆ្នាំហើយ? នៅខេត្តបងអី?

ខ៖ដោយសារញ៉ុំមានបំណងចូលរៀននៅមហាវិទ្យាល័យ ហើយដោយសារនៅភ្នំពេញមានមហាទ្យាល័យច្រើន។ អញ្ជឹងយើងបានរៀននៅទីនេះហើយមានការងារធ្វើ មានក្រុមគ្រួសារនៅទីនេះ អញ្ជឹងយើងបានសម្រេចចិត្តដើម្បីរស់នៅភ្នំពេញតែម្តង។

ក៖ហើយសម្រាប់បងរាល់ថ្ងៃហ្នឹងបងអឹល...កាន់សាសនាព្រះពុទ្ធក៏សាសនាព្រះយេស៊ូគ្រិស។

ខ៖ញ៉ុំកាន់សាសនាព្រះយេស៊ូគ្រិស។

ក៖អញ្ជឹងក្រុមគ្រួសារបងទាំងអស់កូនចៅបង និងគ្រួសារប្រពន្ធបងអីហ្នឹងគឺកាន់សាសនាជាមួយគ្នាឬក៏ម៉េច?

ខ៖ទាំងប្រាំនាក់កាន់សាសនាព្រះយេស៊ូគ្រិសទៅព្រះវិហាររាល់ថ្ងៃអាទិត្យ។

ក៖អូរ..បាទបងហ្នឹងហើយ។ អញ្ជឹងសម្រាប់បងចូលសាសនានេះប៉ុន្មានឆ្នាំហើយបង?

ខ៖ញ៉ុំបានជមុជទឹកនៅថ្ងៃទី០៨ខែកក្កដាឆ្នាំ១៩៩៩រហូតដល់សព្វថ្ងៃមានរយៈពេល១៦ឆ្នាំជិត១៧ឆ្នាំហើយ។

ក៖អូរ...ច្រើនឆ្នាំណាស់ណ៎បងណ៎!។

ខ៖បាទ!។

ក៖អញ្ជឹងញ៉ុំចង់សួរសំនួរបងបន្ថែមទៀតបងបានចងចាំអ្វីខ្លះអំពីក្រុមគ្រួសាររបស់បងជាពិសេសឪពុកម្តាយបង? បងរាល់ថ្ងៃពួកគាត់នៅរស់ទេបង?

ខ៖ឪពុកម្តាយញ៉ុំនៅរស់សព្វថ្ងៃ។ អ្វីចងចាគាត់បានផ្ដល់អោយយើងនូវអឹល....ចំណេះដឹងថាយើងធ្វើជាមនុស្សត្រូវខិតខំរៀនហើយនឹងអឹល...ដោយសារចំណេះដឹងហ្នឹងជួយចិញ្ចឹមជីវិតរបស់យើងរីកចំរើនឡើង។

ក៖បាទបង! អញ្ជឹងពួកគាត់ជាក្រុមគ្រួសារកសិករឬក៏ក្រុមគ្រួសារជាអ្នកធ្វើការងារ?

ខ៖ម្តាយរបស់ញ៉ុំនៅផ្ទះហើយមានដីស្រែខ្លះៗធ្វើហើយប៉ារបស់ខ្ញុំធ្វើជាប៉ូលីស ប៉ុន្តែអីឡូវគាត់បានចូលអាត្រែតហើយ ហើយរាល់ថ្ងៃរស់នៅ។

ក៖បាទបង! បងសុំអាចជួយប្រាប់ពីជីវប្រវត្តិលោកពូប៉ាបងបន្តិចបានទេបង?​ថាគាត់ធ្លាប់ឆ្លងកាត់ហេតុការណ៏អ្វីខ្លះ?​ភាពលំបាករបស់គាត់​ ភាពសប្បាយរីករាយរបស់គាត់អញ្ជឹងណាស់?

ខ៖សម្រាប់ប៉ារបស់ខ្ញុំឈ្មោះយ៉ែម ពេជ្រដែលសព្វថ្ងៃគាត់អាយុ៦៥ឆ្នាំ។​ នៅពេលគាត់ជាយុវជនគាត់បានបួសជាលោកសង្ឃ។

ក៖បាទ!។

ខ៖ហើយបានរៀនសូត្រនៅវត្តរហូតបានរៀនចប់គាត់មករៀននៅភ្នំពេញដើម្បីធ្វើជាទាហាន រហូតគាត់បានធ្វើជាទាហាននៅព្រលានយន្តហោះភ្នំពេញជាអ្នកអឹល...ជិះតាមយន្តហោះដើម្បីធ្វើសង្គ្រាមបាញ់គ្រប់ទីកន្លែងនៅភ្នំពេញ នូវតាមខេត្តនៅសម័យលន់នល់បន្ទាប់ពីប៉ុល ពតវ៉ៃចូលគាត់ដោះខោអាវចេញទាំងអស់សម្រាប់ទាហានហើយស្លៀកពាក់ខោអាវចាស់ៗរត់ទៅតាមផ្លូវជាតិលេខ១ទៅនៅគគីរធំរយៈពេល៣ឆ្នាំជាងគាត់នៅទីនោះ។ បានគិចផុតពីការកាប់សម្លាប់របស់ប៉ុល ពត។​ពេលបែកប៉ុល ពតគាត់បានត្រលប់មកភ្នំពេញវិញ ប៉ុន្តែដោយសារឪពុកម្តាយគាត់អត់យល់ព្រមដើម្បីរស់នៅភ្នំពេញ ដោយសារមានការលំបាកសម្រាប់ចាស់ៗគាត់នឹកដើមត្នោតរបស់គាត់ គាត់បានទៅស្រុកវិញហើយបន្ទាប់ពីនោះគាត់បានទៅស្រុកបានធ្វើជាមេឃុំ។ ហើយបន្ទាប់ពីនោះគាត់បានដូរធ្វើជាប្រធានអឹល...រោងចក្រអារឈើហើយអឹល...រដ្ឋបានផ្លាស់ប្ដូរដើម្បីទៅធ្វើនៅក្រសួងឧស្សាហកម្មខេត្តតាកែវ។ ហើយគាត់ក៏បានធ្វើជាទាហានសម្រាប់ទៅប៉ៃលិន រហូតមានការឆ្លងកាត់ការលំបាកជាច្រើន រហូតដល់ពេលមួយគាត់បានផ្លាស់ប្តូរដើម្បីធ្វើជាប៉ូលីស។

ក៖បាទបង! ហើយគាត់ធ្វើជាប៉ូលីស ធ្វើនៅទីរួមខេត្តណា?

ខ៖គាត់ធ្វើជាប៉ូលីសនៅស្រុកខេត្តកំពង់ស្ពឺវិញ។

ក៖អូរ...។

ខ៖ស្រុកឪពុករបស់គាត់។

ក៖បាទបង! អឹល...ចុះសម្រាប់ម្តាយរបស់បងវិញតើគាត់មានជីវប្រវត្តិយ៉ាងម៉េចដែរបង?

ខ៖ម្តាយរបស់ខ្ញុំបានអឹល...សព្វថ្ងៃមានអាយុ៥៥ឆ្នាំ។​ហើយគាត់បានរៀនសូត្របានតិចតួច ប៉ុន្តែនៅសម័យប៉ុល ពតគាត់ធ្វើជាពេទ្យ។ ហើយធ្វើជាគ្រូបង្រៀនផងដែរ ហើយបានជួយដល់អ្នកដែលឈឺនឹងបង្រៀនកូនក្មេង។ រហូតដល់ពេលបែកប៉ុល ពតចប់គាតបានធ្វើស្រែចម្ការ នៅមើលកូន០៧នាក់ ហើយគាត់បានផ្តល់អោយកូនមានពេលគ្រប់គ្រាន់ដើម្បីរៀនសូត្រហើយធ្វើការ ហើយចិញ្ចឹមកូនចៅដោយគាត់លក់បបរចិញ្ចឹមកូនចៅរហូតដល់ធំឡើង ហើយសព្វថ្ងៃគាត់នៅស្រុកនៅជាមួយកូនជាមួយចៅពីរបីនាក់។

ក៖ហើយសម្រាប់អ្នកមីងគាត់ឈ្មោះពិតឈ្មោះអីដែលបង?

ខ៖ម្តាយខ្ញុំឈ្មោះផូ សារែន។

ក៖គាត់អាយុប៉ុន្មានហើយបង?

ខ៖អាយុ៥៥ឆ្នាំ។

ក៖សម្រាប់អីឡូវគាត់ប្រកបមុខរបរអ្វីខ្លះអ្នកទាំងពីរ?

ខ៖អីឡូវគាត់នៅផ្ទះ។ បាទមើលចៅ។

ក៖ហើយសម្រាប់លោកពូអ្នកមីងគាត់ចេះភាសាបរទេសដែរហ៎បង?

ខ៖ប៉ាញ៉ុំគាត់ចេះភាសាបារាំងហើយចេះអង់គ្លេសខ្លះៗ ហើយម្តាយចេះភាសាខ្មែរ។

ក៖ហេតុអីបានជាលោកពូគាត់ចេះភាសាបារាំងនិងភាសាអង់គ្លេស?

ខ៖ដោយសារគាត់រៀននៅសាលាហើយហ្នឹងសម័យនោះជាសម័យរងរបស់បារាំង សម័យឆ្នាំ៦០ជាង ហើយគាត់សាលារដ្ឋបានតំរូវអោយរៀនភាសាបារាំងដោយអក្សរសាស្រ្តជាភាសាបារាំងតែម្តង។

ក៖ហើយចុះលោកពូអ្នកមីងគាត់ដែលអញ្ជើញទៅប្រទេសខាងក្រៅអីទេបង?

ខ៖ញ៉ុំអត់ច្បាស់ដែលប៉ុន្តែតាំងញ៉ុំដឹងក្តីអត់ដែលឃើញគាត់ទៅប្រទេសមួយណាផង។

ក៖ហើយគាត់កើតនៅណាដែរស្រុកកំណើតគាត់?

ខ៖ម្តាយរបស់ខ្ញុំគាត់កើតនៅភូមិណង់ស្រៃ ឃុំតាភេម ស្រុកត្រាំកក់​ ខេត្តតាកែវ។ ហើយប៉ារបស់ខ្ញុំកើតនៅអឹល...ស្រុកកងពិសី ខេត្តកំពង់ស្ពឺ។

ក៖អឹល...ចុះបងចាំពីឪពុកម្តាយបងច្បាស់​ចុះបងចាំអំពីជីវប្រវត្តិរបស់ជីដូនជីតាបងទេបង?

ខ៖អឹល...លឺតែពុកម្តាយនិយាយអឹល...ឪពុកអឹល...ជីតារបស់ខ្ញុំឈ្មោះឃុតឈ្មោះយ៉ែម ឃុត។ ហើយ

អឹល...ប្រពន្ធរបស់គាត់យាយគាត់ឈ្មោះខ្លូត ផូរ។​ហើយអឹល...មិនយាយខាងម្តាយរបស់ខ្ញុំគាត់ឈ្មោះយាយ ឈឹម ហើយនឹងប្តីរបស់គាត់ឈ្មោះផូរ វ៉ន។

ក៖ហ្នឹងហើយបង!​។

ខ៖ហើយអ្វីដែលញ៉ុំបានជួបពេលញ៉ុំកើតមកជួបតែអឹល...ម្តាយរបស់ពុក ហើយឪពុកម្តាយរបស់ម្តាយញ៉ុំ អឹល...តារបស់ញ៉ុំឈ្មោះតា ឃុតបានស្លាប់មុនពេលដែលញ៉ុំបានកើត។

ក៖បាទ អរគុណច្រើនបង! ហើយញ៉ុំចង់សួរអំពីជីវប្រវត្តិបងវិញម្តងអញ្ជឹងណា៎។ អញ្ជឹងតាំងពីបងតូចរហូតដល់បងដឹងក្តីហ៎ តើបងមានឆ្លងកាត់នូវអឹល...ភាពលំបាកអ្វីខ្លះ? ហើយក៏ភាពល្អអ្វីខ្លះ?

ខ៖ពីតូចមកញ៉ុំបានដឹងថាសម្រាប់ក្រុមគ្រួសាររស់នៅជាមួយគ្នាសំខាន់ហើយមានភាពកក់ក្តៅភាពពីឪពុក ម្តាយ ហើយពេលដែលធំឡើងដឹងក្ដីបន្តិចម្តងយើងបានអឹល...នៅខេត្តយើងព្យាយាមដើម្បីរៀនផង និងធ្វើការផង។ ហើយអ្វីដែលញ៉ុំបានធ្វើការយើងបានដាំបន្លែហើយនិងអឹល...ដើមននោង ត្រលាច ដាំឈូក ហើយហ្នឹងមានអឹល...កាប់ដូងដើម្បីយកទៅលក់ហើយអឹល...យើងដាំទាំងអស់ហើយធ្វើអោយយើងមានលុយដើម្បីទៅរៀនគួរ រហូតបានប្រលងជាប់ថ្នាក់ទី១២នូវបាក់ឌុប ហើយបានមករស់នៅភ្នំពេញដោយនៅជាមួយមីង ហើយពេលនៅជាមួយមីងយើងបានជិះកង់ដើម្បីទៅរៀនភាសាអង់គ្លេស រហូតថ្ងៃមួយបានជួបអ្នកផ្សាយសាសនា​ យើងបានរៀនជាមួយអ្នកផ្សាយសាសនាភាសាអង់គ្លេស ហើយបានអឹល...ចូលព្រះវិហារ នៅពេលយើងចូលព្រះវិហារយើងមាន​សេចក្តីសង្ឃឹមនៅក្នុងជីវិតថាជីវិតពិតជាមានន័យធំសម្រាប់គោលបំណងដ៏ពិសេសមួយ ថាមិនត្រឹមតែរៀនសូត្រនិងមានចំណេះដឹងលើផែនដីទេ ប៉ុន្តែយើងមាននូវឱកាសមួយដើម្បីជួយក្រុមគ្រួសាររបស់យើងនៅឋានសួគ៏តាមរយៈដំណឹងល្អរបស់ព្រះយេស៊ូគ្រិស ពេលនោះជីវិតញ៉ុំចាប់ផ្តើមមានសេចក្តីសង្ឃឹមថាយើងមានឱកាសដើម្បីធ្វើកិច្ចការជាច្រើននៅលើផែនដី ដើម្បីជួយមនុស្សហើយហ្នឹងមានឱកាសដើម្បីជួយដល់មនុស្សជាច្រើនទៀតដែលត្រូវការអឹល..អ្វីដែលយើងបានជួយហើយយធ្វើជាពលរដ្ឋល្អនៅក្នុងប្រទេសរបស់យើង។ ហើយញ៉ុំរីករាយនៅពេលបានស្គាល់ព្រះយេស៊ូគ្រិសថាជាអង្គសង្គ្រោះសម្រាប់មនុស្សយើងម្នាក់ៗ។ ដោយសារព្រះយេស៊ូគ្រិសធ្វើអោយញ៉ុំបានខិតខំរៀនសូត្រអឹល..ចប់នូវបរិញ្ញាបត្រនៅឆ្នាំ១៩៩៧ ហើយរហូតដល់ញ៉ុំបានតយកអនុបណ្ឌិតចប់នៅឆ្នាំ២០១១ ហើយដោយសារព្រះយេស៊ូគ្រិស​បានជួយយើងដើម្បីមានការងារសព្វថ្ងៃហើយនិងខិតខំដើម្បីធ្វើការលំបាកជាច្រើន​ ហើយញ៉ុំដឹងថាដោយសារការខិតខំរបស់់យើងនិងដំណឹងល្អរបស់ព្រះយេស៊ូអាចជួយគ្រួសារម្នាក់ៗបាន។

ក៖អូរ អរគុណបងសម្រាប់ចម្លើយដែលបងផ្ដល់អោយណា៎ ហើយអញ្ជឹងញ៉ុំចង់សួរថែមទៀតថាបងកើតទាន់សម័យប៉ុល ពតទេបង?

ខ៖អត់ទាន់ទេ ញ៉ុំកើតជំនាន់ឆ្នាំ១៩៨០ ប៉ុល​ពតបែក៧៩។

ក៖អូរ...okហើយអឹល..អញ្ជឹងញ៉ុំចងសួរសំណួរថែមទៀតថាឪពុកម្តាយបងទាន់សម័យប៉ុល​ពតទេបង?

ខ.ឪពុក ម្តាយញ៉ុំទាននៅក្នុង​រស់នៅក្នុងសម័យនោះតែម្ដង។

ក៖ហេតុអីគាត់នៅក្នុងសម័យប៉ុល ពតហ្នឹងគាត់នៅម្ដុំណាបង?

ខ៖គាត់បានរស់នៅក្នុងភូមិដង្រែក​ ស្រុកកោះ ខេត្តតាកែវ ។ ប៉ុន្តែនៅពេលនោះប៉ុល ពតគាត់បានកែនជំលាសមិនអោយយើងរស់នៅស្រុកកំណើតរបស់យើងទេ បានបញ្ជូនយើងដើររហូតដល់តាកែវតាមផ្លូវជាតិលេខ១ ដល់គរគីធំ ហើយរស់នៅគរគីធំតំបន់ពីអឹល..គៀនស្វាយរហូតដល់គរគីធំជិតអ្នកលឿងហ្នឹង រស់ធ្វើការនៅម្ដុំនោះរហូតដល់បែកប៉ុលពត។

ក៖អូរ...ហើយអញ្ជឹងពេលគាត់បានទៅប៉ុលពតហ្នឹងគឺគាត់ តែបានទៅមួយកន្លែងទេណ៎បងណ៎ អត់បានទៅច្រើនកន្លែងអីទេ?

ខ៖គាត់ដូរ ពេលខ្លះដូរទៅស្រុកគិរីវង្ស ខេត្តតាកែវ ដូរទៅច្រើនកន្លែងហើយបាន ចុងបញ្ចប់គឺបែកនៅផ្លូវជាតិលេខ១នៅគរគីរធំតែម្ដង។

ក៖អូរ...ហើយនៅពេលដែលអឹល...សម័យប៉ុលពត​ ឪពុកម្តាយបងនៅហ្នឹងគាត់នៅជាមួយនិងគ្នាឬក៏គេអោយគាត់បែកចេញពីគ្នា?

ខ៖គេបែកចេញពីគ្នាតាមកងមួយៗអត់នៅជាមួយគ្នាទេ ប្រហែលជា៥គីឡូ ១០គីឡូពីគ្នាតាមការដ្ឋានរបស់គេការដ្ឋានឬក៏កន្លែងធ្វើស្រែ។

ក៖បាទបង! អញ្ជឹងបានន័យថាពួកគាត់ការហ្នឹងក្នុងសម័យប៉ុល ពតឬក៏ការមុនសម័យប៉ុល ពត?

ខ៖គាត់ការបន្ទាប់ពីបែកប៉ុលពតហើយ។

ក៖អូរ! អញ្ចឹងបានន័យថាបែកប៉ុលពតហើយបានគាត់ការជាមួយគ្នា។

ខ៖បាទ!។

ក៖អញ្ជឹងបានន័យថាគាត់នៅក្នុងសម័យប៉ុលពតហ្នឹងគាត់នៅក្រមុំ កំឡោះទេ។

ខ៖បាទ!។

ក៖អូរ!​ ហើយគាត់ជួបគ្នានៅណាវិញបង?

ខ៖គាត់ជួបគ្នានៅស្រុកអឹល..នៅភូមិស្រុករស់នៅ ស្រុកកំណើត។

ក៖អូរ! អញ្ជឹងបានគាត់ជួបគ្នានៅភូមិកំនើតហើយបានការទៅចាប់ផ្ដើមមានបងបន្តៗដល់កូន០៧នាក់់មកណ៎បងណ៎។

ខ៖បាទ..!។

ក៖ហ្នឹងហើយ ហើយសម្រាប់បងវិញបន្ទាប់មលបងបានធំដឹងក្ដីនៅស្រុកគេ​ ដល់បងរៀនចប់បានបងផ្ទេរមកភ្នំពេញ។ ហើយនៅពេលដល់ភ្នំពេញហ្នឹងបងអាចជួយប្រាប់ញ៉ុំភាពលំបាកអ្វីខ្លះសម្រាប់ជីវិតបងនៅពេលបងមកដល់ភ្នំពេញលើកទី១អញ្ជឹងណា៎។

ខ៖ពេលនៅភ្នំពេញនៅឆ្នាំ១៩៩៨យើងអត់ទាន់មានការរីកចម្រើន។

ក៖បាទ!។

ខ៖មានអឹល..ផ្លូវ យើងដើរសុទ្ធភក់វាជាមាត់អូរហ៎។ ហើយវារអិលណាស់ ហើយបន្ទាប់មកយើងអត់មានលុយដើម្បីទិញកង់ជិះទៅសាលារៀនទេ យើងដើរពីបឹងទំពន់រហូតដល់ទួលទំពូង ហើយដើរទៅព្រះវិហារដោយតាយវង្វេងផ្លូវអឹល..នរោត្តម។ បន្ទាប់មកយើងបានតស៊ូរហូតដល់ពេលមួយមីងបានទិញកង់អោយមួយជិះទៅរៀន។ ហើយជិះទៅរៀនទៅប្រលងចូលមហាវិទ្យាល័យអឹល..ជាច្រើន ប៉ុន្តែយើងអត់បានទទួលអាហារូបករណ៏នោះទេ។ ហើយបានខិតខំដើម្បីរៀននៅព្រះវិហារហើយនិងចេញធ្វើការផ្សព្វផ្សាយសាសនានៅឆ្នាំ២០០១ ហើយចប់នៅឆ្នាំ២០០៣ ហើយដោយការលំបាកវាមានច្រើនប៉ុន្តែយើងបានឆ្លងកាត់ឧបសគ្គទាំងអស់ហើយ។

ក៖បាទបង! ហ្នឹងហើយ អញ្ជឹងនៅពេលដែលបងអញ្ជឹងមកភ្នំពេញហ្នឹងមករៀនសកលវិទ្យាល័យហ្នឹងមានលុយគ្រប់គ្រាន់ដើម្បីរៀនទេបង?

ខ៖សម្រាប់នៅភ្នំពេញអត់មានលុយគ្រប់គ្រាន់ដើម្បីរៀននោះទេ យើងរៀនតិចៗជាភាសាអង់គ្លេសនៅតាមវិទ្យាស្ថាន ហើយនៅពេលដែលបានធ្វើអ្នកផ្សព្វផ្សាយសាសនាចប់ឆ្នាំ២០០៣ ព្រះវិហារមានកម្មវិធីមួយគឺជា PES Lone។

ក៖អូរ!។

ខ៖ពេលនោះយើងបានapplyដើម្បីសុំការអឹល..Loneហ្នឹងមករៀន។

ក៖ហ្នឹងហើយបង!។

ខ៖ រហូតដល់ពេលយើងមានការងារធ្វើ ហើយគេបានសម្រេចចិត្តថាអោយ​Loneមករៀន យើងបានខ្ចី៤ឆ្នាំដើម្បីរៀននៅវិទ្យាល័យ។

ក៖ហ្នឹងហើយបង!

ខ៖ពេលរៀនយើងបានខិតខំរៀនដ៏ខ្លាំងនៅពេលយប់ ព្រោះពេលព្រឹកយើងធ្វើការរហូតដល់ពេលរៀនចប់យើងមានការងារធ្វើ ហើយរហូតដល់សព្វថ្ងៃយើងបានបងលុយទាំងអស់ទៅព្រះវិហារវិញសម្រាប់ការខ្ចីពីES Loneហ្នឹង។

ក៖ល្អមែនទែនបង! ហ្នឹងហើយអញ្ជឹងសម្រាប់បងប្រាប់ថាពេលបងពេលថ្នាក់ទី១ ដល់១២បងហ្នឹងរៀននៅតាមស្រុក បងអាចជួយប្រាប់ញ៉ុំថាសាលាដែលបងរៀននៅស្រុកហ្នឹងឈ្មោះសាលាអីគេ ហើយនៅតំបន់ណាដែរ?

ខ៖សាលាបឋមដែលខ្ញុំបានចាប់ផ្ដើមចូលរៀនគេហៅថាសាលាបឋមសិក្សាអង្គតាសោម វានៅជិតវត្តអង្គតាសោម ស្រុកត្រាំកក់​ ខេត្តតាកែវ តាមផ្លូវជាតិលេខ០៣។ ហើយនៅពេលដែលយើងបានរៀនថ្នាក់ទី១ រហូតដល់ទី៦​បានប្រលងចប់អូរ..បឋមសិក្សារហូតដល់រៀននៅអនុវិទ្យាល័យៗដែលញ៉ុំបានរៀនគេហៅអនុវិទ្យាល័យ១ឧសភា។

ក៖បាទបង!។

ខ៖ហើយបន្ទាប់មកមានអនុវិទ្យាល័យជិតហ្នឹងមួយទៀតថ្នាក់៦រៀននៅ១ឧសភា ថ្នាក់ទី៧ទៅរៀននៅអនុវិទ្យាល័យអឹល...ខ្លាគ្រហឹម។

ក៖បាទ!។

ខ៖ហើយនៅពេលយើងរៀននៅអនុវិទ្យាល័លខ្លាគ្រហឹមចប់ថ្នាក់ទី៨យើងបានប្រលងអឹល..ថ្នាក់អឹល..អនុវិទ្យាល័យ។

ក៖បាទ!។

ខ៖ចប់យើងបានរៀនថ្នាក់ទី៩ឬថ្នាក់ទី១០សព្វថ្ងៃហ្នឹង។

ក៖ហ្នឹងហើយ!។

ខ៖ហើយរៀននៅវិទ្យាល័យ១ឧសភា ហើយរៀនរហូតដល់ចប់នៅថ្នាក់ទី១២នៅទីនោះ នៅភូមិអង្គសោម ឃុំអង្គសោម ស្រុកត្រាំក់​ ខេត្តតាកែវ។

ក៖អូរ! ប៉ុន្តែគ្រាន់យើងរៀនហ្នឹងរៀន៣សាលា?

ខ៖៣សាលា។។

ក៖អញ្ជឹងពេលបងអញ្ជើញមកដល់ភ្នំពេញបងរៀននៅសកលវិទ្យាល័យ អញ្ជឹងបងរៀននៅសកលវិទ្យាល័យណាវិញ? ហើយឈ្មោះអីគេ? ហើយទីកន្លែងណា?

ខ៖សកលវិទ្យាល័យដែលញ៉ុំបានរៀនគេហៅថាសកលវិទ្យាល័យបច្ចេកទេសកម្ពុជាគេហៅ(IIC)។

ក៖(IIC)ណ៎បង!។

ខ៖សកលវិទ្យាល័យIICនៃបចេ្ចកទេសកម្ពុជា។ អឹល...ទីតាំងនៅផ្លូវជាតិលេខ០២ នៅម្ដុំចាក់អង្រែរក្រោម។

ក៖អឹល...បងអឹល...រៀនហ្នឹងបងរៀនផ្នែកអីគេវិញបង?

ខ៖ញ៉ុំរៀនផ្នែកគ្រប់គ្រងពាណិជ្ជកម្ម។

ក៖ហើយដល់ពេលបងចប់នៅសាលាហ្នឹងមកបងរៀន បងធ្វើការតាមផ្នែកដែលបងរៀនឬក៏បងធ្វើការផ្សេងពីហ្នឹង?

ខ៖ញ៉ុំធ្វើការក្រុមហ៊ុនសំណង់ ក្រុមហ៊ុនធ្វើប្រពន្ធ័ទឹក ភ្លើង ម៉ាស៊ីនត្រជាក់ ប្រពន្ធ័អគ្គិភ័យនៅពេលដែលចប់ពីសាលា។

ក៖អញ្ជឹងបានន័យថាអត់ត្រូវហ្នឹងមុខជំនាញហ្នឹងរៀនទេបង មែនអត់?

ខ៖វាស្រដៀងគ្នាគ្រាន់តែយើងធ្វើការសម្រាប់ក្រុមហ៊ុនដែលយើងជួយរៀបចំក្រុមហ៊ុនអោយតំណើរការទៅមុខ។

ក៖បាទបង! ហ្នឹងហើយ អញ្ជឹងសម្រាប់បងការពីក្មេងបងមានដែលមានក្ដីស្រម៉ៃអីទេ? ចង់ធ្វើអីទេបង?

ខ៖ស្រម៉ៃរបស់ខ្ញុំគឺចង់បានមានក្រុមហ៊ុនមួយផ្ទាល់ខ្លួនហើយយើងហ្នឹងគ្រប់គ្រងវាអោយវាមានដំណើរការទៅមុខ ប៉ុន្តែអត់ទាន់បានដើរទៅមុខទេ។

ក៖អត់ទានបានដើរទៅមុខទេបងណ៎ ប៉ុន្តែបងមានគំរោង បង..គិតថាបងនឹងអាចបានវានៅថ្ងៃអនាគត់ទេ?

ខ៖ ញ៉ុំគិតថាអាចបាននៅពេលយើងមានធនធានគ្រប់គ្រាន់។

ក៖បាទបងហ្នឹងហើយ! ហើយអឹល..សម្រាប់បងវិញបងអឹល...ដែលទៅប្រទេសខាងក្រៅប្រទេសទេបង?

ខ៖សម្រាប់ខ្ញុំបានទៅទីក្រុងហុងកុង៣ដង ទៅគ័ងចូវចិនដីគោកម្ដង។​

ក៖បាទ!

ខ៖ទៅប្រទេសវៀតណាម២ដង ហើយក្រៅពីហ្នឹងនៅប្រទេសកម្ពុជា។

ក៖បាទបង! ពេលបងអញ្ជើញទៅហ្នឹងទៅធ្វើអីដែរ?

ខ៖ពេលហ្នឹងយើងបានទៅដើរលេងនិងបានមើលអ្វីដែលមាននៅទីក្រុងនោះ ហើយជាពិសេសយើងបានចូលរួមនៅក្នុងព្រះវិហារព្រះបរិសុទ្ធ។ដែលអឹល..យើងត្រូវបានអញ្ជើញដើម្បីទៅហើយទៅប្រទេសវៀតណាមយើងទៅដើម្បីដើរលេងនៅតំបន់ទេសចរណ៏។

ក៖បងទៅជាក្រុមគ្រួសារឬទៅម្នាក់ឯង?

ខ៖អឹល..ជាដំបូងញ៉ុំទៅម្នាក់ឯង។ រហូតមកបានទៅជាមួយប្រពន្ធពេលរៀបការ ហើយបន្ទាប់មកទៀតពេលមានកូនយើងទៅដើរលេងជាមួយកូននៅប្រទេសវៀតណាម។

ក៖បាទបង! ហើយអឹល...បាទអញ្ជឹងសម្រាប់បន្ទាប់មកទៀតគឺបងតាំងពីក្មេងរហូតមកដល់អីឡូវធំហ្នឹងបងគិតថាឆាកជីវិតបងមានភាពខុសប្លែកពីគ្នាទេបង?

ខ៖ញ៉ុំគិតថាប្លែកពេលដែលតូចយើងខិតខំដើម្បីញ៉ាំដើម្បីបានធំហើយស្រេកឃ្លានរហូតដល់ពេលធំឡើងយើងដូចជាឆ្អែតនៅក្នុងខ្លួនប្រាណយើងមានម្ហូបច្រើនដែលយើងធ្លាប់បានស្គាល់ហើយអឹល...ញ៉ុំគិតថានៅពេលធំឡើងយើងមានអឹល...ដូចជាក្លាយជាឳពុកម្តាយមានទម្ងន់នៃការទទួលខុសត្រូវច្រើន។

ក៖បាទបង!។

ខ៖អញ្ជឹងនៅពេលតូចខំរៀនចិញ្ចឹមខ្លួនហើយហ្នឹងខំដើម្បីរកចំណេះដឹងដាក់ក្នុងខ្លួនហើយពេលធំឡើងយកចំណេះដឹងទៅចាយវិញដើម្បីរកលុយដើម្បីចិញ្ចឹមកូនតទៅទៀត។ ហើយនេះគឺជាអ្វីដែលយើងត្រូវធ្វើ។

ក៖បាទបង! អញ្ជឹងសួរសំណួរមួយទៀតដោយសារបងធ្លាប់អឹល..បងជាអឹល..អ្នកធ្លាប់នៅឯទីរួមខេត្តអញ្ជឹងណាបង អញ្ជឹងបងចេះធ្វើស្រែចំការទេ?

ខ៖ញ៉ុំចេះធ្វើ ធ្វើភ្ជួរស្រែ ដកស្ទូង ច្រូតស្រូវ បោកកណ្ដាប់អីទាំងអស់ អ្វីដែលអ្នកស្រែធ្វើបានញ៉ុំធ្វើបាន។

ក៖បាទបង!។

ខ៖ញ៉ុំធ្លាប់ធ្វើហើយ!។

ក៖ហើយបងចេះធ្វើផ្ទះធ្វើអីទេ?

ខ៖ចេះធ្វើជាមួយគេដែលមានអឹល...អ្នកដែលគេចេះហ៎!

ក៖បាទបង!។

ខ៖យើងទៅជួយដំដែកគោល ជួយលក្ខ័ឈើអីៗ។

ក៖ហ្នឹងហើយបង!។

ខ៖អ្វីធ្វើបាន។

ក៖អញ្ជឹងបងអាចជួយប្រាប់ញ៉ុំបងបន្ថែមទៀតថាអឹល...សម្រាប់បងទាំង០៣ហ្នឹងពួកគេមានអត្តចរិកយ៉ាងម៉េច? បងគិតថាពូកគេដូចគ្នាឬក៏ខុសគ្នាដែរ?

ខ៖អឹល...ប្រុស០១​ស្រី០២អញ្ជឹងទៅពួកគេបានទទួលការអប់រំនៅអឹល...ព្រះវិហារតាំងពីតូចពីនៅក្នុងពោះ។

ក៖បាទ!។

ខ៖យើងបានផ្សារភ្ជាប់យើងបានបង្រៀនជារៀងរាល់សប្តាហ៏នូវដំណឹងល្អព្រះយេស៊ូគ្រិស។ ហើយញ៉ុំជឿថាពួកគេមានអឹល...ចរិកនិងភាពចាស់ទុំច្រើននៅក្នុងការនិយាយ ការលេងហើយនិងការអឹល...ធ្វើជាមនុស្សម្នាក់ដែលមាននូវគុណសម្បត្តិនៃអត្តចរិកហើយនឹងការធ្វើតាមដំណើរល្អព្រះយេស៊ូគ្រិសបានច្រើនហើយគិតថាជាកូនមួយដែលព្យាយាមដើម្បីរស់នៅក្នុងដំណឹងល្អ។

ក៖អូរហ្នឹងហើយបង! អរគុណច្រើនសម្រាប់បងផ្ដល់ចម្លើយទាំងអស់ហ្នឹងហ៎បង!

ខ៖បាទ!ហើយញ៉ុំសូមសួរសំណួរចុងក្រោយទៀតដែលជាសំណួរបញ្ចប់។ សូមសួរថាតើនៅក្នុងឆាកជីវិតរបស់បងហ៎មានពេលមួយដែលពិបាកខ្លាំងទេបង? ហើយក៏មានពេលមួយដែលផ្អែមល្ហែមខ្លាំងទេ? បងអាចជួយប្រាប់ពួកញ៉ុំទាំងពីរហ្នឹងហ៎ ដែលមានអា..ពេលវេលាដែលលំបាកបំផុតនិងពេលវេលាល្អបំផុតដែរ?

ខ៖ពេលវេលាដែលលំបាកបំផុតមានពេលយើងរៀបការគឺជាបញ្ហាមួយអត់មានផ្ទះនៅផ្ទាល់ខ្លួន។

ក៖បាទ!។

ខ៖នៅពេលនោះយើងបានសម្រេចចិត្តដ៏ធំថាយើងនឹងទិញផ្ទះមួយហើយយើងអត់មានលុយសោះដែលវាអត់មានលុយគ្រប់គ្រាន់ដើម្បីទិញទេ។ អញ្ជឹងយើងបានពិបាកយើងគិតច្រើនសក់ស្កូវរហូតដល់ពេលដែលយើងព្យាយាមស្វែងរកនូវរបៀបមួយដោយខ្លួឯងវាអត់បានស្រួលទេ។ ប៉ុន្តែការលំបាកនោះត្រូវបានដោះស្រាយនៅពេលដែលយើងបានធ្វើតាមព្រះយេស៊ូគ្រិសថាយើងហ្នឹងអធិដ្ឋានលុតជង្គង់ចុះហើយហ្នឹងអធិដ្ឋាន១ម៉ោងពេញសម្រាប់ ពេលនោះក្នុងរាងកាយបានឆេះហើយព្រះវិញ្ញាណបានគ្របសង្កត់យើងដ៏ខ្លាំងហើយយើងមានរូបរាងរបស់ខ្ញុំដូចជារីកធំឡើង ដូចជាធំមែនទែន។ ហើយនៅពេលដែលបានមាននូវវិញ្ញាណមួយដ៏អស្ចារ្យបានបង្រៀនយើង ប្រាប់យើងនូវអ្វីដែលត្រូវធ្វើហើយយើងបានធ្វើតាមវិញ្ញាណដែលបានប្រាប់នោះ។ ហើយយើងបានទទួលពរជ័យដ៏អស្ចារ្យនូវពីរបីថ្ងៃក្រោយមកយើងមានម្នាក់ជាអ្នកជួយយើងដើម្បីបាននូវពរជ័យដ៏ធំថាយើងមានលុយគ្រប់គ្រាន់ដើម្បីបងថ្លៃផ្ទះ។ ហើយពេលនោះការលំបាកចាប់ផ្ដើមធូរហើយមានឱកាសនិងលទ្ធិភាពគ្រប់គ្រាន់ដើម្បីសងគេវិញ។

ក៖បាទបងណ៎!។

ខ៖ហើយសព្វថ្ងៃយើងនៅតែបន្តបង់សង តែយើងមានផ្ទះមួយរស់នៅផ្ទាល់ខ្លួននៅពេលដែលយើងបានហៃសម្រេចចិត្តថាថុស។

ក៖អូរ! អញ្ជឹងបានថាការលំបាកបងគឺលំបាកដែកអត់មានអីនៅ ជាពិសេសដែលយើងឆ្លងកាត់ល្អបំផុតគឹយើងមាននៅផ្ទះបែបធម្មតាវិញហ្នឹងណ៎បងណ៎។

ខ៖បាទ!។

ក៖បង! ហើយអញ្ជឹងប្រហែលជាថ្ងៃហ្នឹងញ៉ុំពិតជាថ្លែងអំណរគុណបងមែនទែនដែលបងបានផ្ដល់ឱកាសដើម្បីអោយញ៉ុំសម្ភាសន៏ដល់ផ្ទះបង​ ក្រុមគ្រួសារបងអញ្ជឹងណា៎បង។ ហើយពីមុនយើងបញ្ចប់យើងក៏សូមរូបថតបងមួយដែលនូវរូបថតហ្នឹងការសម្ភាសន៏នេះយើងនិងដាក់នៅក្នុងវេបសាយសាលារៀនរបស់ពួកយើង។​ហើយអឹល...បងអត់អីទេណ៎បង បងអនុញ្ញាតដើម្បីអោយយើងដាក់បាន។

ខ៖បាទដាក់បាន។

ក៖អញ្ជឹងអរគុណច្រើនបងសម្រាប់ថ្ងៃហ្នឹង។

ខ៖បាទអរគុណ!។